Татяна Бек
Дърво на покрива

Превод от руски: Светлозар Жеков, 2007

chitanka.info

Дърво съм аз, на покрива родено.

По-слабо съм, по-ниско и по-криво

от истинските. Но немилостиво

ме смятат за високо и студено.

В земята те са с корени чепати

като ръждиви котви на галера,

а аз — на пръсти, цялото треперя

над тях — желани, близки, непознати.

Не съм в небето, нито на земята.

Но чуйте ме — тежи ми самотата,

захвърлено в пролуката по чудо!

И само вятър ме разрошва лудо.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.